Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia – ( KPP)

Zápisnica zo zasadnutia
Grantovej komisie mestskej časti Bratislava - Ružinov
konanej dňa 17.02.2016

Prítomní: podľa  prezenčnej listiny: 
PaedDr.  Mária  Barancová, MVDr. Marián  Gajdoš, Dr. Pavol  Jusko, Mgr. Petra Palenčárová Ing. Martin  Patoprstý, Ing. arch. Lucia Štasselová,  Ing. Peter Turlík

Hostia: Mgr. Adrián Kostúr, ThDr. Tibor Reimer PhD., Miroslav Behúl, Ing. Julius Szaraz

PROGRAM:

1.  Prerokovanie návrhu pridelenie dotácie pre Saleziánsky mládežnícky futbalový klub SDM    
     DOMINO a  Športový  hokejbalový  klub Ružinov  Bratislava.    
2.  Prerokovanie  štatútu  Komisie pre posudzovanie projektov na rozvoj vzdelávania, športu,    
     kultúry, sociálnej  oblasti  a  životného  prostredia  v  zmysle  schváleného  VZN mestskej  
     časti  Bratislava  –  Ružinov č. 7/2015 zo dňa 6.10.2015 o poskytovaní finančných dotácií 
     a grantov z rozpočtu mestskej časti Bratislava – Ružinov.
 3. Rôzne.
 
Na začiatku zasadnutia grantovej komisie pani predsedníčka navrhla zmenu programu. Prítomní členovia komisie súhlasili s návrhom. 
   
K bodu 1/  

Grantová komisia na svojom zasadnutí opäť prerokovávala predmetné žiadosti.  
Na komisii sa zúčastnili jednotliví zástupcovia z oboch športových klubov (SDM Domino a ŠHK Ružinov Bratislava), kde predstavili svoje kluby a  oboznámili komisiu o priebehu financovania dotácie.
Členovia komisie sa dohodli, že záverečné stanovisko k obidvom dotáciám poskytnú na ďalšom zasadnutí.

K bodu 2/ 

Komisia neprerokovala Štatút komisie pre posudzovanie projektov na rozvoj vzdelávania, športu, kultúry, sociálnej  oblasti  a  životného  prostredia tak, že zapracuje aktuálne  zmeny v  zmysle  schváleného  VZN mestskej  časti  Bratislava  –  Ružinov č. 7/2015 zo dňa 6.10.2015 o poskytovaní finančných dotácií a grantov z rozpočtu mestskej časti Bratislava – Ružinov, nakoľko nebola uznášaniaschopná.

K bodu 3/ 

V bode rôzne komisia nič neprerokovala.
                                               
                                                                                                   Ing. arch. Lucia Štasselová v.r. 
                                                                                                          predsedníčka komisie     

V Bratislave dňa  22.02. 2016
Zapísala: Ing. Dominika Slezáková v.r.